fi id fi fi en fi fi fi fi fi fi fi fi fi fi fi en fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi eo cs fi fi fi fi fi en fi fi fi fi fi fi fi fi fi fi fi fi fi fi de fi fi fi fi fi cs fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi es fi
Rakensimme talomme kaikilta mahdollisilta osilta hartiapankin voimin, tämä olikin meille ainut mahdollisuus toteuttaa unelmamme. Vaikka talomme ei olekaan pitkästä tavarasta tehty, vaan talopaketti, tuntui työtä silti olevan ihan riittämiin. Talopaketin osalta voikin tehdä vaihtelevia ratkaisuja sisällön suhteen. Sen väliin mahtuu paljon vaihtelua, että tuleeko tontille vain tietyt materiaalit tai onko kyseessä avaimet käteen toimitus.
Me teimme työvaiheista itse eli kahdestaan miehen kanssa suuren osan putkituksista ja salaojituksista, lattian eristykset ja betonilattian hionnan, väliseinien rungot ja eristykset, kipsilevyjen asennukset ja tasoitukset, talon maalaukset sisältä ja ulkoa, tapetoinnit, työmaasiivouksen, kuistin katon runkorakenteesta eteenpäin, ikkunoiden tiivistykset ja vuorilaudat, ilmanvaihtokanaviston asennuksen, kylpytilojen vedeneristykset, talon kaikki laatoitukset, paneloinnit ja listoitukset, parketin asennuksen, terassi- ja kuistilaudoitukset sekä ulkorappuset. Hoidimme myös projektinhallinnan eli tavaroiden ja työntekijöiden saamisen paikan päälle oikeaan aikaan ja paperityöt sekä työntekijöiden ja talopakettiin kuulumattomien materiaalien kilpailutukset. Maanrakennustöihin saimme kultaakin kalliimman talkooavun ja talon maalauksessa, kattopaneelien asennuksessa ja tavaroiden siirtelyssä työmaalla saimme silloin tällöin talkooapua.
Rungon pystytyksen, ikkunoiden asennuksen ja katon tekivät kolme palkattua rakennusmiestä ja työmaalla kävi lisäksi useita ammattilaisia tekemässä tiettyjä työsuorituksia tarvikkeineen. Tällaisia olivat perustuksen muotitus, perustuksen valu ja lattiavalu, muuraukset, maalämpökaivon poraus, lattialämmityksen asennus ja kytkentä, sähköjen kytkennät ja valvonnan, putkityöt vaadituin osin ja valvonnan sekä puhallusvillojen ja rännien asennukset.
Omasta uurastuksesta johtuen meillä on maltillinen asuntolaina, vaikka budjetti silti ylittyi hiukan ja valmistumisaikataulu venyi. Talonrakennuksen luonteeseen kuuluvat yllätykset, joita ei oikein pysty ennakoimaan. Vaikka mekin aluksi laadimme excel-taulukon, johon koetimme laskea kaikkia mahdollisia kuluja ihan ruuvipaketeista lähtien ja jätimme budjetissa varaa odottamattomiin yllätyksiin. Tällaisia rakennusbudjettiin vaikuttavia yllätyksiä voivat olla erilaiset olosuhteista johtuvat viivästykset, lisätyöt ja esimerkiksi tällä hetkellä rakentajien budjettiin vaikuttaa puutavaran hinnannousu.
Olen lainanottajana erittäin varovainen ja asuntolaina onkin ainut laina, jonka olen ollut aikanaan halukas ottamaan ensimmäistä rivitaloasuntoamme hankkiessamme kaksitoista vuotta sitten. Sittemmin rakennuslainaan kyselimme tarjoukset muutamasta pankista. Talonrakentamiseen tarkoitettu laina haetaan samalla tavalla kuin muukin asuntolaina, mutta sen pohjana ovat talopaketin, tontin ja oman työpanoksen perusteella tehdyt laskelmat. Rakennuslaina nostetaan osissa vastaavan mestarin allekirjoittamien valmiusastetodistusten mukaan rakennustyön edetessä. Rakentamiseen kuuluvat stressikäyrät ovat varmasti monella korkeimmillaan siinä vaiheessa, kun koko laina on nostettu ja talo kenties vähän kesken vielä. Talon valmistuttua laina muuttuu normaaliksi asuntolainaksi. Me olemme sitä jo maksaneet takaisin noin kolme vuotta ja toiveena on, että lainaa pystyisi jollakin aikavälillä lyhentämään nopeammallakin aikataululla.
Päätin tarttua Sortterilta ehdotettuun yhteistyöhön, koska talous on aiheena tärkeä. Sortter on kotimainen lainanvertailupalvelu ja yrityksellä on avainlippumerkki. Olen myös kirjoittanut aikoinaan talousaiheista tehdessäni freelancetoimittajan töitä erääseen nuortenlehteen. Minut on onnekseni jo lapsena opetettu säästämään ja olen iloinen, että nykyään monissa blogeissa kirjoitetaan säästämisestä ja talousaiheista siitä näkökulmasta, että jokainen voi tehdä jotakin oman taloutensa kohentamiseksi. Jo pienenkin summan laittaminen joka kuukausi sivuun kasvattaa säästöjä ja myös kääntää haitallisia ajattelumalleja, että raha vain tulisi ja menisi jonnekin, ilman että siihen voi itse vaikuttaa.
Moni kilpailuttaa tasaisin väliajoin sähkölaskut ja puhelinliittymät, mutta myös jo olemassa olevan asuntolainan voi kilpailuttaa. Jos on ottanut klassisen 20 vuoden maksuajalla olevan asuntolainan, on sen kanssa tekemisissä tosiaankin kauan ja tuollaisella aikaperspektiivillä pankkien ehdoissa ja marginaaleissa ehtii tapahtua muutoksia. Jo olemassa olevan asuntolainan voi kilpailuttaa Sortterin asuntolainan vertailupalvelussa. Lisäksi Sortterin blogissa on kerrottu selkeästi kuinka tämä kilpailuttaminen tapahtuu ja miksi se kannattaa.
Mikäli teillä on ajankohtaista rakennusprojektin aloittaminen, on Sortterin blogissa myös hyvää koontia siitä, paljonko talon rakentaminen tulee maksamaan. Oma työpanos on tärkeä asia, millä budjettiin voi vaikuttaa, mutta omat voimavarat ja ajankäyttö on hyvä miettiä läpi realistisesti ja jättää budjetissa pelivaraa niihin yllätyksiin.
at syyskuuta 28, 2021 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: asuntolaina, asuntolainan kilpailuttaminen, rakennusbudjetti
Pitkästä aikaa vähän nikkarointiaihetta eli tässä tänä kesänä valmistuneet terassin portaat.
Pääoven rappuset on tehty loivemmilla askelväleillä, mutta takaovilla riittää jyrkemmin tehty porrastus. Lisäksi meillä pääoven portaat ovat kattamattomat, mikä on myös syy loivemmille askelväleille. Terassin porrastus taasen on tosiaan tehty hieman jyrkemmällä askelvälillä. Esimerkiksi Oulun rakennusvalvonnan sivuilla on hyvin selostettu laskentakaavat ja rakennusmääräysten mukaiset askelvälit. Katetuille ja kattamattomille portaille on erilaiset vaatimukset. Alla kuvavirrassa ensimmäisenä siis vertailun vuoksi etuoven loivemmat portaat.
Lisäksi meillä on ollut työn alla portaiden ja terassin kaiteet ja helmalaudat. Osa näistä valmistuikin tänä kesänä! Suunnittelimme yhdessä miehen kanssa tuon kaidemallin auringonsäteineen. Loppujen kaiteiden rakentelu jää kuitenkin ensi kesään. Ensi kesänä koittaa myös sitten talon lopputarkastuksen ajankohta.
at syyskuuta 21, 2021 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: hirsikoti, hirsitalo, kaide, portaat, rappuset, terassinkaide, ulkoportaat
sunnuntai 5. syyskuuta 2021
Urhea pelargonia ja muut kesäkukat
Näin syksyn alkuun tässä pieni katsaus kuluneen kesän kesäkukista. Samalla muutamia säästövinkkejä kukkaharrastukseen.
Ikilempparini petunia kukki vakipaikallaan räystään reunalla koko kesän. Petunioista en ole jaksanut ottaa siemeniä talteen, mutta ostan petuniat yleensä alkukesästä pikkutaimina, istutan ne amppeliin ja kasvatan itse isommiksi. Tulee paljon edukkaammaksi kuin ostaa valmis amppeli.
Joku ehkä muistaa, että yritin viime syksynä talvettaa ensimmäisen kerran pelargonioita. Kolme talvehtijaa oli, joista muut eivät selvinneet, mutta tämä yksi tummanpunainen selvisi ja se on kukkinut aivan uskomattoman reippaasti. Se näytti toki vähintäänkin surkealta keväällä ja aloitti kukinnan myöhään, mutta sitten kukkikin näyttävästi koko kesän ajan. Sille hankin keväällä kaveriksi pari uutta pelargoniaa, joten taas on kolme talvehtijaa ensi talveksi. Nyt kun hallaa alkaa jo ollakin, on ne muistettava siirtää hyvissä ajoin talvehtimaan.
Orvokit ovat kyllä mukavia kukkia, kun ne kukkivat kevään ensi hetkistä syksyyn saakka. Orvokeista on tärkeää muistaa aina nyppiä siemenkodat pois, yhdestä orvokista jäi nyppimättä ja se lopetti kukinnan kokonaan kesän aikana. Tähän on kuitenkin konstina leikata reippaasti koko kasvi alas, laittaa kasteluveteen lannoitetta ja voilá, noin viikon päästä se kukkii taas niinkuin mitään ei olisi tapahtunut. Kruunasin orvokkien kesän istuttamalla ne lopuksi kukkapenkkiin. Orvokkihan on periaatteessa monivuotinen, joten katson mitä niille nyt kukkapenkissä tapahtuu talven aikana.
Krasseja kylvin siemenestä, mutta ne eivät jostain syystä tänä vuonna itäneet. Yhden vain sain itämään, joten ostin puutarhamyymälästä pari taimea. Krasseista on helppo ottaa siemenet talteen, kuivattaa ne ja kylvää seuraavana keväänä. Samettiruusut sain lahjaksi pikkutaimina, niiden kukinta oli myöhemmässä tänä kesänä, mutta kukkivat loppukesän upeasti.
Nyt onkin syksy jo niin pitkällä, että on syyshortensian kukinnan aika. Liekö kuuman kesän vai minkä takia, senkin kukinta on nyt kuukautta myöhemmässä, mutta onneksi kasvi on muuten kasvanut ja juurtunut hyvin. Hankin tällä kertaa syyslannoitetta ja annoin sitä hortensialle, jospa olisi kukinta reippaampaa ensi vuonna sitten.
at syyskuuta 05, 2021 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: kesäkukat, orvokki, pelargonia, pelargonian talvettaminen, pelargonian talvetus, petunia, syyshortensia
Uudemmat tekstit Vanhemmat tekstit Etusivu
Pitkälti itse rakentamamme hirsikoti Järvi-Suomen maisemissa. Blogissa omakotitaloasumisen aiheita, puutarhajuttuja, kotoilua ja erilaisia diy-projekteja.
antura betonimuottiperustus följari hirsitalo keittiö lamellihirsi LVI-suunnitelma omakotitalo perustukset perustus pohjapiirrustus rakennuslupa sadevesijärjestelmä salaojajärjestelmä sauna sokkeli takka terassi valu vesikaivo
►  elokuuta 2022 (2)
►  toukokuuta 2022 (2)
►  huhtikuuta 2022 (1)
►  maaliskuuta 2022 (2)
►  helmikuuta 2022 (1)
►  joulukuuta 2021 (2)
►  marraskuuta 2021 (2)
►  lokakuuta 2021 (2)
▼  syyskuuta 2021 (3)
Urhea pelargonia ja muut kesäkukat
►  elokuuta 2021 (1)
►  heinäkuuta 2021 (1)
►  kesäkuuta 2021 (1)
►  toukokuuta 2021 (1)
►  huhtikuuta 2021 (2)
►  maaliskuuta 2021 (1)
►  tammikuuta 2021 (5)
►  joulukuuta 2020 (2)
►  marraskuuta 2020 (2)
►  lokakuuta 2020 (1)
►  syyskuuta 2020 (1)
►  maaliskuuta 2020 (1)
►  joulukuuta 2019 (1)
►  marraskuuta 2019 (3)
►  syyskuuta 2019 (1)
►  elokuuta 2019 (1)
►  kesäkuuta 2019 (1)
►  toukokuuta 2019 (1)
►  huhtikuuta 2019 (1)
►  maaliskuuta 2019 (2)
►  helmikuuta 2019 (1)
►  tammikuuta 2019 (2)
►  joulukuuta 2018 (1)
►  marraskuuta 2018 (2)
►  lokakuuta 2018 (2)
►  syyskuuta 2018 (3)
►  elokuuta 2018 (2)
►  heinäkuuta 2018 (2)
►  kesäkuuta 2018 (2)
►  toukokuuta 2018 (2)
►  huhtikuuta 2018 (4)
►  maaliskuuta 2018 (7)
►  helmikuuta 2018 (7)
►  tammikuuta 2018 (8)
►  joulukuuta 2017 (6)
►  marraskuuta 2017 (6)
►  lokakuuta 2017 (8)
►  syyskuuta 2017 (5)
►  elokuuta 2017 (6)
►  heinäkuuta 2017 (2)
►  kesäkuuta 2017 (2)
►  toukokuuta 2017 (1)
►  huhtikuuta 2017 (5)
Copyright 2022 ⓒ Hirsiä Aurinkokalliolla. Vintage-frame: freepic.com. Teema: Yksinkertainen. Sisällön tarjoaa Blogger.